Kaikki eivät halua paljua käyttää ja hinnoittelulla halutaan kohdistaa kustannukset niille, jotka paljua haluavat käyttää. Paljumaksulla katetaan paljusta aiheutuvat kustannukset. Esim. polttopuusäkit maksoivat huhtikuussa 2023 noin 10 euroa per säkki ja yhteen lämmittämiskertaan voi pitkällä paljuilulla kulua 3-4 säkkiä puuta. Vesi maksaa noin 10 euroa per paljullinen kun meillä vesi vaihdetaan jokisen kylpykerran jäljeen. Lisäksi tulee paljun kiukaan kulumiseen ja väärään käyttöön liittyvät kustannukset, jotka nekin toisinaan jäävät vuokranantajan maksettaviksi. Uuden paljun kiukaan asennus tarvikkeineen maksaa noin 1.000 euroa ja kiuas joudutaan uusimaan noin kerran vuodessa. Tuo paljun vuokrahinta 80 euroa per päivä kattaa siis tällä hetkellä suunnilleen nuo paljun käytöstä ja ylläpidosta aiheutuvat kustannukset.